CELEX: 62021TN0014
Language: et
Date: 2021-01-15 00:00:00
Title: Kohtuasi T-14/21: 15. jaanuaril 2021 esitatud hagi – Ryanair versus komisjon

1.3.2021   
            
            
               ET
            
            
               Euroopa Liidu Teataja
            
            
               C 72/33
            
         
      15. jaanuaril 2021 esitatud hagi – Ryanair versus komisjon
      (Kohtuasi T-14/21)
      (2021/C 72/44)
      Kohtumenetluse keel: inglise
      
         Pooled
      
      
         Hageja: Ryanair DAC (Swords, Iirimaa) (esindajad: advokaadid E. Vahida, F. Laprévote, V. Blanc, S. Rating ja I. Metaxas-Maranghidis)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 21. augusti 2020. aasta otsus riigiabi asjas SA.57544(2020/N) – Belgia – COVID-19: Abi Brussels Airlinesile; ja
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et komisjon kohaldas vääralt ajutist raamistikku, kui ta järeldas, et laen Brussels Airlinesile oli ajutise raamistikuga kooskõlas ning et Brussels Airlines võib saada rekapitaliseerimisabi; jättis hindamata selle, kas lisaks rekapitaliseerimisele oli veel muid sobivamaid ja vähem kahjustavamaid meetmeid; järeldas, et rekapitaliseerimise summa oli proportsionaalne, ja jättis kehtestamata tegeliku keelu Brussels Airlinesi agressiivsele laienemisele.
               
            
                  2.
               
               
                  Teine väide, et Euroopa Komisjon kohaldas vääralt ELTL artikli 107 lõike 3 punkti b, kui ta järeldas, et abiga kõrvaldatakse tõsine häire Belgia majanduses, ja rikkus oma kohustust kaaluda abi positiivseid mõjusid võrreldes selle negatiivsete mõjudega kaubandustingimustele ja moonutamata konkurentsi säilitamisele (nn tasakaalustatuse kriteerium).
               
            
                  3.
               
               
                  Kolmas väide, et otsus rikub diskirimineerimiskeelu, teenuste osutamise vabaduse ja asutamisvabaduse üldpõhimõtteid.
               
            
                  4.
               
               
                  Neljas väide, et vaatamata tõsistele raskustele jättis Euroopa Komisjon algatamata ametliku uurimismenetluse ja rikkus hageja menetlusõigusi.
               
            
                  5.
               
               
                  Viies väide, et Euroopa komisjon rikkus oma põhjendamiskohustust.